
Comisia pentru   tehnologia                                                          Comisia pentru transporturi                                  informaţiei şi comunicaţiilor                                                                 şi infrastructură                                                     

    Nr.4c-19/60/2020                                                                        Nr.4c-4/87/2020
                                                                                                   Bucureşti, 29 iunie 2020
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra proiectului de Lege pentru modificarea art.19 lit.a) din Ordonanţa de urgenţă a Guvernului nr.49 /2019 privind activităţile de transport alternativ cu autoturism şi conducător auto, cu care Comisia pentru transporturi şi infrastructură şi Comisia pentru tehnologia informaţiei şi comunicaţiilor au fost sesizate în fond, transmis cu adresa PL-x.336/2020.

În raport de obiectul şi conţinutul său, proiectul de lege face parte din categoria legilor ordinare.



               PREŞEDINTE,                                                                 PREŞEDINTE,                                          
             Cornel ZAINEA                                                               Găvrilă GHILEA                                        

      PL-x 336/2020 
R  A  P  O  R  T     C  O  M  U  N
asupra proiectului de Lege pentru modificarea art.19 lit.a) din Ordonanţa de urgenţă a Guvernului nr.49 /2019 privind activităţile de transport alternativ cu autoturism şi conducător auto
În conformitate cu prevederile art.94 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură şi Comisia pentru tehnologia informaţiei şi comunicaţiilor au fost sesizate în fond, pentru dezbatere şi avizare cu  proiectul  de Lege pentru modificarea art.19 lit.a) din Ordonanţa de urgenţă a Guvernului nr.49 /2019 privind activităţile de transport alternativ cu autoturism şi conducător auto, transmis cu adresa nr. PL.x 336/2020 .
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, camera decizională este Camera Deputaţilor.

Proiectul de lege a fost adoptat de Senat în şedinţa din 27 mai 2020 , cu respectarea prevederilor art. 76 alin (2) din Constituţia României. 

Consiliul Legislativ, prin adresa nr.390/27.04.2020 a avizat favorabil actul normativ. 
Consiliul Economic şi Social, prin avizul nr. 2576/15.04.2020 a avizat favorabil actul normativ. 
Guvernul, prin punctul său de vedere nr. nr.4770/23.06.2020, nu susține adoptarea acestui act normativ. 
Proiectul de lege are ca obiect de reglementare modificarea art.19 lit.a) din Ordonanţa de urgenţă a Guvernului nr.49/2019. Intervenţia legislativă este argumentată prin necesitatea corelării cu definiţia autoturismului de la art.3 pct.2 din Ordonanţa Guvernului nr.27/2011, conform căruia acesta are un număr de cel mult 9 locuri, inclusiv locul conducătorului auto, iar nu un număr de maximum 5 locuri, aşa cum prevede Ordonanţa de urgenţă a Guvernului nr.49/2019. Astfel, s-ar asigura eliminarea discriminării posesorilor de autovehicule care se încadrează în definiţia sus-menţionată, posesori cărora actualmente le este îngrădit accesul la piaţa transportului alternativ.

În conformitate cu prevederile art.63 din Regulamentul Camerei Deputaţilor, republicat, comisiile au dezbătut actul normativ şi documentele conexe în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat actul normativ după cum urmează: Comisia pentru tehnologia informaţiei şi comunicaţiilor  în şedinţa din 22 iunie 2020 iar membrii Comisiei pentru transporturi şi infrastructură în şedinţa online din 29 iunie 2020.

La lucrările Comisiei pentru tehnologia informaţiei şi comunicaţiilor, au fost prezenți 13 deputați din totalul de 15 membri ai comisiei iar la lucrările Comisiei pentru transporturi şi infrastructură au fost prezenţi deputaţii conform listei de prezenţă.
În urma finalizării dezbaterilor, membrii celor două comisii au hotărât, cu majoritate de voturi, adoptarea actului normativ în forma Senatului. 
În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,                                                         PREŞEDINTE,                                          

         Cornel ZAINEA                                                         Găvrilă GHILEA                                        

              SECRETAR,                                                             SECRETAR,

      Gheorghe- Dinu SOCOTAR                                   Ionela Viorela DOBRICĂ

